CELEX: 32022D0326
Language: lv
Date: 2022-02-24 00:00:00
Title: Komisijas Īstenošanas lēmums (ES) 2022/326 (2022. gada 24. februāris), ar kuru groza Īstenošanas lēmumu (ES) 2019/961, ar ko, lai ierobežotu tādas noteiktas koksnes izmantošanu un laišanu tirgū, kura apstrādāta ar kreozotu un citām kreozotam radniecīgām vielām, atļauj pagaidu pasākumu, kuru Francijas Republika veikusi saskaņā ar 129. pantu Eiropas Parlamenta un Padomes Regulā (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) (izziņots ar dokumenta numuru C(2022) 1074) (Autentisks ir tikai teksts franču valodā) (Dokuments attiecas uz EEZ)

28.2.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 55/76
               
            
         KOMISIJAS ĪSTENOŠANAS LĒMUMS (ES) 2022/326
         (2022. gada 24. februāris),
         ar kuru groza Īstenošanas lēmumu (ES) 2019/961, ar ko, lai ierobežotu tādas noteiktas koksnes izmantošanu un laišanu tirgū, kura apstrādāta ar kreozotu un citām kreozotam radniecīgām vielām, atļauj pagaidu pasākumu, kuru Francijas Republika veikusi saskaņā ar 129. pantu Eiropas Parlamenta un Padomes Regulā (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH)
         
            
               (izziņots ar dokumenta numuru C(2022) 1074)
            
         
         (Autentisks ir tikai teksts franču valodā)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1907/2006 (2006. gada 18. decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (1), un jo īpaši tās 129. panta 2. punktu,
         tā kā:
         
                     (1)
                  
                  
                     2019. gada 7. jūnijā Komisija pieņēma Īstenošanas lēmumu (ES) 2019/961 (2) (“lēmums”), ar ko atļauj pagaidu pasākumu, ko Francija veikusi saskaņā ar Regulas (EK) Nr. 1907/2006 129. pantu, lai ierobežotu tādas noteiktas koksnes izmantošanu un laišanu tirgū, kas apstrādāta ar kreozotu un citām kreozotam radniecīgām vielām.
                  
               
                     (2)
                  
                  
                     Saskaņā ar lēmuma 1. panta 1. punktu pagaidu pasākums tika atļauts uz 27 mēnešiem no lēmuma spēkā stāšanās datuma, proti, līdz 2021. gada 7. septembrim.
                  
               
                     (3)
                  
                  
                     Bija paredzēts, ka 27 mēnešu laikposms būs pietiekami ilgs, lai pabeigtu ierobežošanas procedūru, kuru saskaņā ar Regulas (EK) Nr. 1907/2006 129. panta 3. punktu Francijai bija pienākums uzsākt, trīs mēnešu laikā pēc Lēmuma pieņemšanas iesniedzot Eiropas Ķimikāliju aģentūrai dokumentāciju saskaņā ar minētās regulas XV pielikumu (“XV pielikuma dokumentācija”).
                  
               
                     (4)
                  
                  
                     Ar Komisijas Īstenošanas lēmumu (ES) 2021/1839 (3) termiņš, līdz kuram kreozots apstiprināts lietošanai 8. produkta veida biocīdos, tika pagarināts līdz 2022. gada 31. oktobrim. Tas tika darīts, lai ņemtu vērā laiku, kas ir vajadzīgs aģentūras atzinuma sagatavošanai un iesniegšanai, kā arī laiku, kas vajadzīgs, lai lemtu, vai ir izpildīts vismaz viens no Eiropas Parlamenta un Padomes Regulas (ES) Nr. 528/2012 (4) 5. panta 2. punkta pirmās daļas nosacījumiem un vai kreozota apstiprinājumu tāpēc var atjaunot.
                  
               
                     (5)
                  
                  
                     Francija neuzsāka ierobežošanas procedūru trīs mēnešu laikā no lēmuma stāšanās spēkā. Francija apgalvo, ka iesniedzamās XV pielikuma dokumentācijas tvērums un saturs ir cieši saistīts ar secinājumiem, kas izdarīti sarunās par kreozota apstiprinājuma atjaunošanu vai neatjaunošanu saskaņā ar Regulu (ES) Nr. 528/2012, un bija jānodrošina saskaņā ar Regulu (EK) Nr. 1907/2006 noteikta iespējamā ierobežojuma juridiskā konsekvence ar minēto sarunu secinājumiem. Tā ir apņēmusies XV pielikuma dokumentāciju iesniegt līdz 2022. gada 1. februārim, lai būtu iespējams ņemt vērā minēto sarunu secinājumus.
                  
               
                     (6)
                  
                  
                     Termiņā, līdz kuram pagaidu pasākums ir atļauts, būtu jāspēj izbeigt ierobežošanas procedūru. Ņemot vērā ar ierobežošanas procedūru saistīto laiku, termiņš, līdz kuram pagaidu pasākums ir atļauts, būtu jāpagarina par tikpat ilgu laikposmu, kāds tika aprēķināts lēmumā, proti, par 27 mēnešiem no XV pielikuma dokumentācijas iesniegšanas datuma.
                  
               
                     (7)
                  
                  
                     Pagaidu pasākuma atļaušanas pamatojums, kas aprakstīts Īstenošanas lēmumā (ES) 2019/961, nav mainījies. Tāpēc pagaidu pasākumu būtu jāturpina atļaut.
                  
               
                     (8)
                  
                  
                     Lai novērstu juridisko neskaidrību, kas varētu rasties, ja Francijas pagaidu pasākuma atļaujas termiņš izbeigtos pirms ierobežošanas procedūras pabeigšanas, ir nepieciešams ar atpakaļejošu spēku pagarināt laikposmu, kurā pagaidu pasākums ir atļauts. Tādēļ termiņš būtu jāaprēķina no 2021. gada 8. septembra, nevis no XV pielikuma dokumentācijas paredzamā iesniegšanas datuma, un tam būtu jāpieskaita papildu pieci mēneši, kas nozīmē, ka kopējais termiņa pagarinājums būtu 32 mēneši.
                  
               
                     (9)
                  
                  
                     Tāpēc Īstenošanas lēmums (ES) 2019/961 būtu attiecīgi jāgroza.
                  
               
                     (10)
                  
                  
                     Šis lēmums ir saskaņā ar atzinumu, ko sniegusi ar Regulas (EK) Nr. 1907/2006 133. pantu izveidotā komiteja,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmuma (ES) 2019/961 1. panta 1. punktā vārdus “27 mēnešiem” aizstāj ar vārdiem “59 mēnešiem”.
         
         
            2. pants
            Šo lēmumu piemēro no 2021. gada 8. septembra.
         
         
            3. pants
            Šis lēmums ir adresēts Francijas Republikai.
         
         
            Briselē, 2022. gada 24. februārī
            
               
                  Komisijas vārdā –
               
               
                  Komisijas loceklis
               
               Thierry BRETON
            
         
         
            (1)  OV L 396, 30.12.2006., 1. lpp.
         
         
            (2)  Komisijas Īstenošanas lēmums (ES) 2019/961 (2019. gada 7. jūnijs), ar ko, lai ierobežotu tādas noteiktas koksnes izmantošanu un laišanu tirgū, kura apstrādāta ar kreozotu un citām kreozotam radniecīgām vielām, atļauj pagaidu pasākumu, kuru Francijas Republika veikusi saskaņā ar 129. pantu Eiropas Parlamenta un Padomes Regulā (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) (OV L 154, 12.6.2019., 44. lpp.).
         
            (3)  Komisijas Īstenošanas lēmums (ES) 2021/1839 (2021. gada 15. oktobris), ar ko pagarina termiņu, līdz kuram kreozots apstiprināts lietošanai 8. produkta veida biocīdos (OV L 372, 20.10.2021., 27. lpp.).
         
            (4)  Eiropas Parlamenta un Padomes Regula (ES) Nr. 528/2012 (2012. gada 22. maijs) par biocīdu piedāvāšanu tirgū un lietošanu (OV L 167, 27.6.2012., 1. lpp.).